ผมทานยาวัณโรค. ได้เกือบ. 3 เดือน แต่มีอาการแน่นท้อง. มันเป็นผลข้างเคียงไหมครับ.
สวัสดีค่ะ ยารักษาโรควัณโรคนั้น โดยทั่วไปจะประกอบด้วยยา 4 ชนิด ซึ่งแต่ละชนิดก็จะมีผลข้างเคียงต่างๆ กันไป โดยรวมๆ แล้ว ได้แก่- ตับอักเสบ จะมีอาการเบื่ออาหาร คลื่นไส้ อาเจียน ตัวเหลือง ตาเหลือง- ชาปลายประสาท- ผลข้างเคียงต่อระบบผิวหนัง เช่น มีผื่น ผิวลอก- ผลข้างเคียงต่อระบบเลือด เช่น โลหิตจาง เม็ดเลือดขาวต่ำ เกร็ดเลือดต่ำ- ผลข้างเคียงต่อระบบทางเดินอาหาร เช่น คลื่นไส้ อาเจียน ปวดท้อง ท้องเสีย- ประสาทตาอักเสบ- น้ำคัดหลั่งต่างๆ เช่น น้ำตา น้ำลาย เหงื่อ ปัสสาวะ รวมถึงอึจจาระ มสีแดงส้มได้อย่างไรก็ตาม ผลข้างเคียงที่เกี่ยงวกับทางเดินอาหาร มักจะเกิดในช่วงแรกๆ ของการทานยา ดังนั้นหากได้ทานยามาต่อเนื่องนาน 3 เดือนแล้ว เพิ่งมีอาการแน่นท้องดังกล่าว จึงไม่น่าใช้ผลข้างเคียงของยา โดยอาการแน่นท้อง อาจเกิดจากสาเหตุอื่นๆ ได้อีก เช่น การมีท้องอืด ท้องผูก มีโรคกระเพาะอาหารอักเสบ นิ่งในถุงน้ำดี เป็นต้นหากมีท้องผูก ควรรักษาให้หายส่วนการดูแลตนเองอื่นๆ เช่น การทานอาหารที่ย่อยง่าย ไม่ควรทานเนื้อสัตว์ในปริมาณมาก และไม่ทานอาหารครั้งละปริมาณมากเกินไป หลีกเลี่ยงอาหารที่มีไขมันสูง อาหารต้องรสไม่จัด เคี้ยวช้าๆ ให้ละเอียด ไม่ทานและกลืนเร็ว ไม่ดื่มน้ำอัดลม อัดแก๊สต่างๆ รวมถึงแอลกอฮอล์ทุกชนิด เป็นต้นหากอาการแน่นท้องยังไม่ดีขึ้น หรือมีอาการอื่นๆ เพิ่มเติม ควรกลับไปพบแพทย์เพื่อหาสาเหตุและรักษาค่ะ